laion/Wikipedia-Exotic huggingface dataset:
Letsile Tebogo

Letsile Tebogo (sündinud 7. juunil 2003 Kanyes) on Botswana sprinter. 100 meetri jooksus püstitas Tebogo esimest korda Botswana rekordi 19. veebruaril 2022, kui jooksis 10,08. Kaks kuud hiljem jooksis ta juunioride maailmarekordi 9,96. 2021. ja 2022. aastal tuli ta 100 meetri jooksus juunioride maailmameistriks. 2022. aasta juunioride maailmameistrivõistlustel Calis võitis ta 100 meetri jooksus kuldmedali uue juunioride maailmarekordiga 9,91. 2023. aasta juulis ületas 100 meetri jooksus tema maailmarekordi Suriname sprinter Issam Asinga. 2022. aasta maailmameistrivõistlustel 15. juulil Eugene'is püstitas Tebogo eeljooksus 100 meetri juunioride maailmarekordi 9,94. Oma poolfinaalis jäi Tebogo ajaga 10,17 viimaseks. Tulemuse 9,94 ületas ta sama aasta 2. augustil juunioride maailmameistrivõistlustel. 23. juulil 2023 püstitas ta Teemantliiga etapil Londonis 200 meetri jooksus uue Aafrika rekordi, kui jooksis 19,50. Eelmine rekord kuulus 1996. aasta suveolümpiamängude finaalist Frankie Fredericksile. 2023. aasta maailmameistrivõistlustel Budapestis võitis ta 100 meetri jooksus ameeriklase Noah Lylesi järel hõbemedali isikliku rekordiga 9,88. 200 meetri jooksus võitis ta Lylesi ja teise ameeriklase Erriyon Knightoni järel ajaga 19,81 pronksmedali. 2024. aasta suveolümpiamängudel Pariisis tuli Tebogo 200 meetri jooksus olümpiavõitjaks Aafrika rekordiga 19,46. 100 meetri jooksus sai ta Botswana rekordiga 9,86 6. koha. 4×400 m teatejooksus sai ta Botswana meeskonna koosseisus Ameerika Ühendriikide järel hõbemedali Aafrika rekordiga 2.54,53. Väljas Allikas: Rahvusvaheline Kergejõustikuliit "London Diamond League 2023: Noah Lyles wins quick men's 200m as records fall behind him". olympics.com. Vaadatud 28.8.2023 Letsile Tebogo Rahvusvahelise Kergejõustikuliidu kodulehel (inglise)
Nesoenas rodericanus

Nesoenas rodericanus on kunagi India ookeanis Maskareenides asuvat Rodriguese saart asustanud endeemne, nüüdseks välja surnud tuviliik perekonnast Nesoenas. Liik on kirjeldatud mõnede subfossiilsete luude (rinnak ja kaks jooksmeluud) ning kirjelduste järgi François Leguat' (1708) ja Julien Tafforet' (1726) tekstides. Subfossiilsed luud, mille järgi liik kirjeldati Malagassi tuvi (Nesoenas picturata) arvatakse olevat ta lähim elus olev sugulane Mauritius Turtle-dove Nesoenas rodericanus. - IUCN Red List "†Nesoenas rodericana Milne-Edwards 1874. - fossilworks. Gateway to the Paleobiology Database". Originaali arhiivikoopia seisuga 15. detsember 2022. Vaadatud 28. augustil 2023.
Nesoenas

Nesoenas on lindude (Aves) perekond tuvilaste sugukonnast (Columbidae). Tõenäoliselt eraldus perekond tuvi (Columba) ja turteltuvi (Streptopelis) perekondadest miotseeni lõpul 8–7 miljonit aastat tagasi. Perekonna liike iseloomustavad teatud häälitsemisviis ja valdavalt punaka varjundiga sulestik tumedamate tiibade ja suhteliselt heledama alapoole ning pea sulestikuga. Tänapäeval elavaid liike iseloomustab saba ja selja kontrastselt erinev värvus. Liigid erinevad märgatavalt suuruse poolest: roosatuvi ja välja surnud roostetuvi on suurekasvulised ja apomorfsed võrreldes pigem plesiomorfse väiksema, laialt levinud malagassi tuviga. Viimatinimetatu kaelasulestiku joonis sarnaneb tuvi ja turteltuvi perekonna liikide omaga, kuid tema suletipud on eristuva tunnusena kaheks harunenud. malagassi tuvi (Nesoenas picturatus) roosatuvi (Nesoenas mayeri) † roostetuvi (Nesoenas duboisi) † Nesoenas cicur † Nesoenas rodericanus
Włodawa maakond

Włodawa maakond (poola powiat włodawski) on 2. järgu haldusüksus (maakond) Poolas Lublini vojevoodkonna idaosas. Piirneb idas Valgevene ja Ukrainaga. Maakonna keskus asub Włodawa linnas. Włodawa maakond kaotati 1975. aastal, kuid taastati 1999. aastal haldusreformi käigus. Maakonna ainus linn on Włodawa. Włodawa maakonnas on seitse valda: Hanna vald Hański vald Stary Brusi vald Urszulini vald Włodawa vald Wola Uhruska vald Wyryki vald Informacje podstawowe Starostwo Powiatowe we Włodawie. Vaadatud 29. august 2023
Biała Podlaska maakond

Biała Podlaska maakond (poola powiat bialski) on 2. järgu haldusüksus (maakond) Poolas Lublini vojevoodkonna põhjaosas. Piirneb idas Valgevenega. Maakonna keskus asub Biała Podlaska linnas, mis maakonda ei kuulu. Biała Podlaska maakond on moodustatud 1999. aastal. Maakonnas on kaks linna: Międzyrzec Podlaski ja Terespol. Biała Podlaska maakonnas on 17 valda: Biała Podlaska vald Drelówi vald Janów Podlaski vald Kodeńi vald Konstantynówi vald Leśna Podlaska vald Łomazy vald Międzyrzec Podlaski vald Piszczaci vald Rokitno vald Rossoszi vald Sławatycze vald Sosnówka vald Zalesie vald Terespoli vald Tuczna vald Wisznice vald Jakub Witczak:Powiat Bialski świętował swoje dwudziestolecie Powiat Bialski - Starostwo Powiatowe w Białej Podlaskiej, 22. oktoober 2019. Vaadatud 29. augustil 2023
Puławy maakond

Puławy maakond (poola powiat puławski) on 2. järgu haldusüksus (maakond) Poolas Lublini vojevoodkonna lääneosas. Maakonna keskus asub Puławy linnas. Maakond on asutatud 1867. aastal. Maakond kaotati 1918. aastal. Puławy maakond taastati 1945. aastal, kuid likvideeriti 1975. aastal. 1999. aastal taastati Puławy maakond haldusreformi käigus. Maakonnas on kolm linna: Kazimierz Dolny, Nałęczów ja Puławy. Puławy maakonnas on 10 valda: Baranówi vald Janowieci vald Kazimierz Dolny vald Końskowola vald Kurówi vald Markuszówi vald Nałęczówi vald Puławy vald Żyrzyni vald Wąwolnica vald Położenie Puławy maakond. Vaadatud 29. augustil 2023
Łukówi maakond

Łukówi maakond (poola powiat łukowski) on 2. järgu haldusüksus (maakond) Poolas Lublini vojevoodkonna loodeosas. Maakonna keskus asub Łukówi linnas. Maakond on moodustatud 1999. aastal. Maakonnas on kaks linna: Łuków ja Stoczek Łukowski. Łukówi maakonnas on üheksa valda: Adamówi vald Krzywda vald Łukówi vald Serokomla vald Stanini vald Stoczek Łukowski vald Trzebieszówi vald Wojcieszkówi vald Wola Mysłowska vald Położenie Powiat łukowski. Vaadatud 29. augustil 2023
Kraśniki maakond

Kraśniki maakond (poola powiat kraśnicki) on 2. järgu haldusüksus (maakond) Poolas Lublini vojevoodkonna edelaosas. Maakonna keskus asub Kraśniki linnas. Kraśniki maakond moodustati 1474. aastal, kuid kaotati 1795. aastal. Lühiajaliselt eksisteeris Kraśniki maakond aastatel 1810–1815. Kraśniki maakond taastati 1842. aastal, kuid kaotati 1867. aastal. Kraśniki maakond taastati jälle 1918. aastal, kuid likvideeriti 1975. aastal. Kraśniki maakond taastati haldusreformi käigus 1. jaanuaril 1999. Maakonnas on kolm linna: Annopol, Kraśnik ja Urzędów. Kraśniki maakonnas on kaheksa valda: Annopoli vald Dzierzkowice vald Kraśniki vald Szastarka vald Zakrzóweki vald Trzydnik Duży vald Urzędówi vald Wilkołazi vald Starostwo Powiatowe w Kraśniku. Historia gov.pl. Vaadatud 29. augustil 2023
Janów Lubelski maakond

Janów Lubelski maakond (poola powiat janowski) on 2. järgu haldusüksus (maakond) Poolas Lublini vojevoodkonna edelaosas. Maakonna keskus asub Janów Lubelski linnas. Janów Lubelski maakond moodustati 1866. aastal, kuid kaotati 1945. aastal. Teist korda moodustati Janów Lubelski maakond 1956. aastal ja likvideeriti 1975. aastal. Janów Lubelski maakond taastati haldusreformi käigus 1999. aastal. Maakonnas on kaks linna: Janów Lubelski ja Modliborzyce. Janów Lubelski maakonnas on seitse valda: Batorzi vald Chrzanów Dzwola vald Godziszówi vald Janów Lubelski vald Modliborzyce vald Potok Wielki vald O powiecie janowskim Powiat janowski. Vaadatud 29. augustil 2023
Hrubieszówi maakond

Hrubieszówi maakond (poola powiat hrubieszowski) on 2. järgu haldusüksus (maakond) Poolas Lublini vojevoodkonna edelaosas. Piirneb idas Ukrainaga. Maakonna keskus asub Hrubieszówi linnas. Ajalooline Hrubieszówi maakond loodi 1429. aastal. Praegune Hrubieszówi maakond moodustati haldusreformi käigus 1999. aastal. Hrubieszówi maakonnas Zosini küla lähedal Lääne-Bugi jõel asub Poola kõige idapoolsem punkt. Maakonna ainus linn on Hrubieszów. Hrubieszówi maakonnas on seitse valda: Dołhobyczówi vald Horodło vald Hrubieszówi vald Mircze vald Trzeszczany vald Uchanie vald Werbkowice vald http://demografia.stat.gov.pl/bazademografia/Tables.aspx, vaadatud 27.03.2024. Hrubieszów – historia miasta Teatr NN. Leksykon. Vaadatud 29. augustil 2023 The Most Extreme Points Of Poland WorldAtlas. Vaadatud 4. septembril 2023
Chełmi maakond

Chełmi maakond (poola powiat chełmski) on 2. järgu haldusüksus (maakond) Poolas Lublini vojevoodkonna idaosas. Piirneb idas Ukrainaga. Maakonna keskus asub Chełmi linnas, mis maakonda ei kuulu. Chełmi maakond moodustati 1809. aastal, kuid likvideeriti 1815. aastal. Maakond taastati 1867. aastal, ent likvideeriti 1975. aastal. Chełmi maakond loodi uuesti 1999. aastal. Maakonnas on kolm linna: Rejowiec, Rejowiec Fabryczny ja Siedliszcze. Chełmi maakonnas on 13 valda: Białopole vald Chełmi vald Dorohuski vald Dubienka vald Kamieńi vald Leśniowice vald Rejowieci vald Rejowiec Fabryczny vald Ruda-Huta vald Sawini vald Wierzbica vald Wojsławice vald Żmudźi vald Chełm Encyklopedia PWN. Vaadatud 14. oktoobril 2023
Biłgoraj maakond

Biłgoraj maakond (poola powiat biłgorajski) on 2. järgu haldusüksus (maakond) Poolas Lublini vojevoodkonna lõunaosas. Maakonna keskus asub Biłgoraj linnas. Biłgoraj maakond moodustati 1866. aastal. Biłgoraj maakond likvideeriti 1975. aastal, kuid taastati haldusreformi käigus 1999. aastal. Maakonnas on viis linna: Biłgoraj, Frampol, Goraj, Józefów ja Tarnogród. Biłgoraj maakonnas on 13 valda: Aleksandrówi vald Biłgoraj vald Biszcza vald Frampoli vald Goraj vald Józefówi vald Księżpoli vald Łukowa vald Obsza vald Potok Górny vald Tarnogródi vald Tereszpoli vald Turobini vald Biłgoraj – historia miasta Teatr NN. Leksykon. Vaadatud 29. augustil 2023 Historia powiatu Powiat biłgorajski. Vaadatud 29. augustil 2023
Viktor Horenko

Viktor Horenko on Ukraina sõjaväelane. Ta oli 25. juulist 2022 kuni 3. novembrini 2023 Ukraina erioperatsioonijõudude ülem. 2023 – kindralmajor УКАЗ ПРЕЗИДЕНТА УКРАЇНИ №531/2022 Про призначення В.Хоренка командувачем Сил спеціальних операцій Збройних Сил України, 25.07.2022 УКАЗ ПРЕЗИДЕНТА УКРАЇНИ №727/2023 Про звільнення В.Хоренка з посади командувача Сил спеціальних операцій Збройних Сил України. Звільнити ХОРЕНКА Віктора Олександровича з посади командувача Сил спеціальних операцій Збройних Сил України, 03.11.2023 УКАЗ ПРЕЗИДЕНТА УКРАЇНИ №522/2023. Присвоїти військове звання генерал-майора бригадному генералу ХОРЕНКУ Віктору Олександровичу – командувачу Сил спеціальних операцій Збройних Сил України, 24.08.2023
Zooantroopia

Zooantroopia on psühholoogiline häire, mille puhul inimene usub, et on loom või on tal usk, et võib loomaks saada. [1] https://www.eki.ee/dict/vsl/index.cgi?Q=zooantroopia
Kartomantia

Kartomantia ehk kaardipanemine ehk kaardipanek ehk kaartidelt ennustamine on ennustamise meetod, mille puhul kasutatakse mitmesuguseid kaarte. Kui 14. sajandil tulid Itaalias kasutusele mängukaardid, hakati neid ka ennustamiseks kasutama. Spetsiaalselt ennustamiseks mõeldud kaartidest on kõige tuntumad tarokaardid. Ennustamine toimub enamasti kaartide juhusliku väljatuleku ja paigutuse teel ning selle tõlgendamisel. Tihti lastakse inimestel, kellele ennustatakse, selles teatud määral osaleda. Taro Uus ja õige käewaataja ning kaarditark: kokkuseatud kuulsate Egiptuse ja Babiloonia tarkade ning Italia mustlaste ettekuulutajate seleduste järele, Tallinn 1922. Margo de Vesberg. Kaardipanemise õpetus, Tartu 1926. Rene Eynacq. Täielik kaardipanemise õpetus: uus meetod iseõppijatele: Lenomard'i, Etteilla' ja teiste meetodid, Tallinn 1930, 1991. V. Maya. Ruutu, risti, ärtu, poti, pilt...: ennustamine mängukaartidega, Tallinn 1994. V. Maya. Oli... on... tuleb... : 19 moodust ennustamiseks mängukaartidega, Paide 1995. A. T. Mann. Taro, Tallinn 1997, tõlkinud Krista Kaasik. V. Maya (koostaja). Ülempreestrinna saladus: taro ennustamiskunst, Tallinn 1997, 2003. Rene Eynacq. Täielik kaardipanemise õpetus: igaüks võib ennustada endale ja teistele, Tallinn 1998. Marlies Burghardt. Taro ja elupuu, Tartu 1999, tõlkinud Teresa Ristik. Francis X. King. Ennustamine: entsüklopeediline teatmeteos, Tallinn 1999, tõlkinud Kaaren Kaer. R. Ramlov (koostaja). Tarot – aken inimhinge saladustesse, Tallinn 2000. Richard Webster. Saatuse kaardimäng algajaile, Tallinn 2003, tõlkinud Liina Pukk. V. Maya (koostaja). Egiptuse taro. Pühendumine vanas Egiptuses, Tallinn 2003. V. Maya (koostaja). Marie Lenormand'i ennustamiskaardid, Tallinn 2003. Kala Pajeon ja Ketz Pajeon. Maagiliste talismanide õpiraamat, Tallinn 2004, tõlkinud Helje Heinoja. Šamaan paotab ust vaimude maailma (Tiit Teras) Divination decks /en
Peapinge

Peapingeks nimetatakse tugevusõpetuses peapinnal mõjuvat normaalpinget. Elementaarristtahuka tahkudel esinevaid peapingeid tähistatakse σ1, σ2 ja σ3. Seejuures suurim peapinge (arvestades märki) on σ1, vähim peapinge on σ3. Olenevalt mõjuvate peapingete arvust liigitatakse pingusi. Kui nullist erinevad kõik kolm peapinget, siis nimetatakse seda ruumpinguseks, kui nulliga võrdub üks peapingetest, siis räägitakse tasandpingusest, kui nulliga võrdub kaks peapingetest, siis on tegemist joonpingusega.
SCE E-piim

SCE E-piim on Eesti äriregistrisse kantud Euroopa äriühingu omandivormiga mitmes Euroopa Liidu liikmesriigis (Eestis ja Lätis) tegutsevate piimatootjate ühistu. Ettevõtte registreerimisaadress on Järva maakond, Järva vald, Järva-Jaani alev, Pikk tn 16. 1997. aastal ühinesid Eesti ettevõtted Järva Jaani Piimandusühistu ja Ühistu Haimre Piim ning moodustasid piimandusühistu Epiim TÜH, millega liitus Põltsamaa Piimaühistu 1998 ning 27. veebruaril 2020. aastal ühinesid Läti Jaunpilsi valla põllumajandusteenuste kooperatiiv „Piena celš“ ja piimandusühistu Epiim ning moodustasid SCE Epiim. Ettevõtte tegevusaladeks on: piima töötlemine, piimatoodete ja juustu tootmine, jaemüük muudes spetsialiseerimata kauplustes ja kaubavedu maanteel. SCE E-piimale kuulub enamusosalus Eesti juustu- ja kohupiima ning muude piimatoodete tootmisega tegelevast AS E-Piim Tootmisest, AS Dessert, OÜ Epiim Transport, OOO Epiim RUS Venemaal ja osalus biokompetentsikeskuses BioCC. Piiratud Vastutusega SCE E-Piim Societas Cooperativa Europaea (SCE) Epiim, www.epiim.ee
Elastsuspiir

Elastsuspiiriks σ e l {\displaystyle \sigma _{el}} nimetatakse tugevusõpetuses ja materjaliteaduses suurimat pinget, mille saavutamiseni ei omanda materjal olulisi jääkdeformatsioone. Kokkuleppeliselt loetakse jääkdeformatsioone, mis jäävad piiridesse 0,001...0,005% keha algsest pikkusest mitteolulisteks. Elastsuspiiri määramiseks koormatakse keha teatava piirini, vabastatakse seejärel koormisest ja mõõdetakse jääkdeformatsioon. Katset korratakse erinevate koormustega kuni leitakse normatiivne jääkdeformatsioon. Elastsuspiiri mõõtmine on vajalik sitketel materjalidel. proportsionaalsuspiir voolepiir Aleksander Klauson, Jaan Metsaveer, Priit Põdra, Uusi Raukas (2017). Tugevusõpetus. Tallinn: Tallinna Tehnikaülikooli Kirjastus. Lk 138. ISBN 9789949830480.{{raamatuviide}}: CS1 hooldus: mitu nime: autorite loend (link)
Malagassi tuvi

Malagassi tuvi (Nesoenas picturatus) on Madagaskaril ja India ookeani saartel elutsev tuviliik perekonnast Nesoenas. Malagassi tuvi kasvab umbes 28 cm pikkuseks. Võrreldes Sahelis elava naeru-turteltuviga (Streptopelia roseogrisea) on ta veidi suurem, jässakama keha ja pikemate jalgadega, kuid lühema sabaga. Isas- ja emaslind näevad välja ühtmoodi. Linnu õlad on punakaspruunid, selg tumepruun, kõht helepruun ja pea sinakashall. Kaela mõlemal küljel on pruuniträpsuline väli. Tiivad on tume-mattpruunid, saba alune valge. Noka tipp on sinakashall, nokatüvik purpurpunane, samuti ümbritseb punakaspruuni iirisega silma purpurne rõngas. Malagassi tuvi elab Madagaskaril, Seišellidel, Komooridel, Mayotte'il, Réunionil ning Mauritiusel ja selle India ookeani väiksematel lähisaartel. Liigil on mitu alamliiki: Nesoenas picturatus aldabrana (Sclater, 1872) Nesoenas picturatus comorensis (Newton, 1877) Nesoenas picturatus coppingeri (Sharpe, 1884) Nesoenas picturatus picturatus (Temminck, 1813) Nesoenas picturatus rostrata (Bonaparte, 1855) Ka Rodriguese saarel elanud endeemne Nesoenas rodericanus arvati algul malagassi tuvi alamliigiks, kuid tänapäeval vaadeldakse seda eraldi liigina. Roosatuvi (N. mayeri) peetakse malagassi tuvile suguluselt lähedaseks liigiks. Oma perekonna liikidest peab IUCN malagassi tuvi kõige soodsamas seisundis olevaks, kuigi eri saartel on liigi populatsioonid erinevas olukorras. Madagascar Turtle-dove Nesoenas picturatus. - IUCN Red List
Texasdeutsch

Texase saksa keel (saksa keeles Texasdeutsch, inglise keeles Texas German) on rühm saksakeelseid murdeid, mida põhiliselt räägiti Ameerika Ühendriikides Texase osariigi piirkonnas Texas Hill Countrys. 19. sajandi keskel asusid sinna elama Euroopast ümberasununud saksa immigrandid. Osariik tunnustas saksa ja hispaania keeli samaväärsetena 1846. aastast Esimese maailmasõjani, mil ametlikult kaotati poolehoid nii saksa kultuurile kui hariduslikult mindi üle universaalsele inglise keelele Ameerika Ühendriikides. Saksateksaslased (ehk Deutschtexaner) asutasid Texases sellised linnad nagu Bulverde, New Braunfels, Fredericksburg, Boerne ja Pflugerville ning võimuorganita linnamõõtu asulad Walburg ja Comfort. 1950. aastaiks oli murrete rühm hääbunud, seda kõnelesid vaid vanemaealised. 2016. aastal tehti koostöös dokumentaalprojekt “All Güt Things”. Tänapäeval kõneletakse osariigis pigem standardiseeritud saksa keelt, mis on saabunud hilisemate immigratsioonilainetega. Pennsilfaanisch Hutterisch
Tom Lovell

Tom Lovell (5. veebruar 1909 New York – 29. juuni 1997 New Mexico osariik) oli Ameerika Ühendriikide tunnustatud illustreerija ja maalikunstnik. Ta kujundas triviaalkirjanduslike ajakirjade kaasi ja illustratsioone. Ameerika Ühendriikide edelaosa elu ja olustiku kujutamine jäi kunstiliselt tema põhiliseks žanriks. Ta lõi sealhulgas illustratsioone ajakirjale National Geographic ning maalis mitmeid ajaloolisi sündmusi, näiteks põlisameeriklaste suhtlust valgete asunike ja kaupmeestega. Ta oli lapsena innukas lugeja ja kuigi ta ei saanud varakult kunstialast koolitust, külastas ta sageli loodusloomuuseumi New Yorgis. Teda vaimustasid põlisasukate esemed ja relvad. 1927. aastal gümnaasiumit lõpetades pidas ta kõne teemal: “Ameerika põlisasukate väärkohtlemine föderaalse valitsuse poolt”. Syracuse'i Ülikoolis õppis ta aastail 1927–1931. 1930. aastaist elas ta kunstnike kogukonnas New Rochelle'is. Teise maailmasõja ajal teenis ta kaks aastat aega Marine Corps Reserve'is, millele eelnes ja järgnes edukas karjäär kunstnikuna. 1972. aastal kolis ta perega Santa Fesse. 1974. aastal võeti ta vastu Ameerika Ühendriikide illustraatorite seltsi Society of Illustratorsi kuulsuste halli. 1997. aastal hukkus ta koos tütrega autoõnnetuses.  Tom Lovell – pildid, videod ja helifailid Wikimedia Commonsis
The Kelpies

The Kelpies on 2013. aasta oktoobris skulptor Andy Scotti disaini järgi valminud kahte hobusepead kujutav metallstruktuuridega skulpturaalne teos, mille kõrgus on 30 meetrit. Teos asub Suurbritannias Šotimaal Falkirki lähistel Grangemouthis The Helixi tehiskõrgendikul maantee M9 ääres. Nende tagant Carroni jõest algab 18. sajandi lõpus rajatud Forthi ja Clyde'i kanal, mille pikendus lähtub skulptuuri metalsete peade vahelt ning kulgeb paralleelselt umbes 650 m kaugusel jõkke. Sealsamas külastuskeskuses ja mujal maailmas leidub teosest vähendatud suuruses koopiaid (Kelpies Maquettes). Iiri ja šoti folklooris on kelpie eelkõige hobusena kujutatud vetevaim (gaeli keeles Each-Uisge). http://www.andyscottsculptor.com/sculptures/the-kelpies The Helix  The Kelpies – pildid, videod ja helifailid Wikimedia Commonsis
Gijs van Vaerenbergh

Gijs van Vaerenbergh on belglastest duo Pieterjan Gijs ja Arnout Van Vaerenbergh, kes kunstiliselt eksperimenteerivad maastikuarhitektuuriga. Nende tuntuim teos on 24. septembril 2011 valminud külakirikut kehastav puidust installatsioon “Reading Between the Lines”, mis asub Borglooni lähistel Limburgi provintsis. See peaks nende sõnul üksnes tekitama inimestele tõlgendusruumi. Nad mõlemad sündisid Leuvenis aastal 1983. “The Upside Dome” (2010) “Reading Between the Lines” (2011) “Framework” (2012) “Labyrinth” (2015) “Bridge” (2018) “Study for a Windmill” (2019) www.gijsvanvaerenbergh.com
Tõmbetugevus

Tõmbetugevuseks nimetatakse tugevusõpetuses tõmbekatsel esinevat suurimat pinget, mille korral katsekeha veel ei purune.
Pulss (muusika)

Pulss (inglise keeles pulse, saksa keeles Grundschlag) on muusikas löökide järgnevus. Pulss võib olla regulaarne või mitteregulaarne. Muusikas on vahel võimalik helivältuste mitmekesisusele vaatamata tajuda, et leidub keskne helivältus, ühikvältus, mille suhtes ülejäänud helivältused organiseeruvad. Arvatakse, et muusikas ühikvältuse tajumine on seotud inimese organismis toimuvate korduvate protsesside, nagu südame tuksumise või hingamisega.
Frank Hayes

Frank Hayes (1901 – 4. juuni 1923) oli iiri päritolu hobuste treener ja džoki, kes võitis 4. juunil 1923 New Yorgi osariigis Elmontis Belmont Parki hipodroomil takistussõidu, hoolimata sellest, et ta suri enne võiduajamise lõppu infarkti. Kahekümne kahe aastane Hayes polnud kunagi varem võiduajamist võitnud, kuna elukutselt polnud ta džoki, vaid hobuste treener ja tallimees. Hobune nimega Sweet Kiss (ee k Magus Suudlus), kuulus A.M. Fraylingile. Hayes suri võistluse viimases osas ja tema keha jäi sadulasse, kuni Sweet Kiss ületas finišijoone, tehes temast esimese ja seni ainsa džoki, kes on teadaolevalt surnuna võidusõidu võitnud. Hayesi surm avastati alles siis, kui preili Frayling ja võistluse kohtunikud tulid teda kohe pärast võistlust õnnitlema. Oletati, et surmaga lõppenud südameinfarkt võis põhjustada Hayesi äärmuslikud pingutused kaalunõuete täitmisel, kuna ajaleht teatas, et ta oli väga lühikese aja jookusl kaalust alla võtnud 142 naela (64 kg) kuni 130 naela (59 kg). Pärast Hayesi surma avastamist loobus Jockey Club kõigist edasistest võistlusjärgsetest formaalsustest ning tulemus kuulutati ilma kaalumiseta ametlikuks. Hayes maeti kolm päeva hiljem oma võidusõiduriietes New Yorgis Brooklynis asuva Holy Crossi kalmistule. Hobune ei võistelnud enam kunagi ja väidetavalt kandis Sweet Kiss (ee. k Magus Suudlus) kogu ülejäänud elu hüüdnime "Surma magus suudlus". "Frank Hayes, The Only Dead Man to Win a Horse Race". Neatorama. 29. oktoober 2012. Vaadatud 11. juunil 2014. "Jockey Dies as He Wins His First Race - Hayes Collapses Passing the Winning Post". The New York Times. 5. juuni 1923. Vaadatud 11. juunil 2014. "Bury Jockey Frank Hayes in Holy Cross Cemetery". The Standard Union. 6. juuni 1923. Vaadatud 11. jaanuaril 2021. "The Only Dead Man in History to Win a Race at New York's Belmont Park". Curious History. Originaali arhiivikoopia seisuga 15. september 2013. "Things that make you go...hmmm. Message Board - Msg: 28940447". Siliconinvestor.com. 4. juuni 1923. Vaadatud 11. juunil 2014. Unusual Death #9: A Stellar Finish. "Unusual Death #9: A Stellar Finish". Diabolique Magazine. Vaadatud 11. juunil 2014. Esteban. "Frank Hayes". 11 Tragic Cases Of Athletes With Bad Tickers. Originaali arhiivikoopia seisuga 18. jaanuar 2022. Vaadatud 12. mail 2012. Britton, Bianca (13. detsember 2018). "Frank Hayes: The jockey who won a race despite being dead". CNN. "Jockey Rides First Winner and Then Dies". "Colin's Ghost: Thoroughbred Racing History » Jockey Dies in the Saddle, 1923". Colinsghost.org. 10. veebruar 2009. Vaadatud 11. juunil 2014. The Standard Union "12 Essential Facts About the Folks Who Race Horses". Neatorama. 15. juuli 2010. Vaadatud 11. juunil 2014.
Tööriist

Tööriist on inimese valmistatud või looduslik abivahend, mis lihtsustab mingi eseme valmistamist või mingit tegevust. Eristatakse käsitööriistu (nt vasar, käärid, meisel, luisk, vikat, multifunktsionaalne tööriist ja reha), pingitööriistu (nt frees, puur, lõiketera, lihvketas ja stants) ja mehhaniseeritud tööriistu (nt elektri-, pneumo- ja hüdrotööriistad). Tööriistade loend
Rubla

Rubla on praegusel Venemaal, Nõukogude Liidus ning varasemal Venemaal kehtinud rahaühik. Jaguneb sajaks kopikaks. Venemaa keisririigi rubla Assignatsioonirubla Kuldrubla Hõberubla Konstantini rubla Vaskrubla Sestroretski rubla Vene vabariigi rubla Duumarubla Kerenski rubla Nõukogude rubla Vene rubla Teisi rublasid: Armeenia rubla Läti rublis Saksa idarubla Tadžikistani rubla Transkaukaasia rubla Transnistria rubla Valgevene rubla